Hlina, Alojz, poslanec NR SR (2015-10-01):
Ja už som. Ďakujem veľmi pekne. Vážený pán predseda, vážené kolegyne, kolegovia, dovoľte mi uviesť návrh zákona, ktorý sa, v krátkosti popíšem. Ja som tu už predkladal jeden taký, by som povedal, zvláštny zákon o pohrebníctve. My sme dokázali urobiť biznis aj z hrobov, hej. Proste dneska si hrobové miesto prenajímate jak parkovisko v obchodnom centre. Žiaľ. Podľa mňa je to neúctivé a toto čiastočne súvisí, súvisí s tým a hovorí o poplatkoch u notára za vysporiadanie dedičského konania. A ako to povedať čo najrýchlejšie? A ja konám v zásade na podnet občana, lebo jedna občianka sa mňa obrátila a povedala mi, že ako je možné, že ja musím z tej pozostalosti skoro 2 % zaplatiť notárovi. Viete, a to je napríklad, si všimnite, poďme spolu rozmýšľať. Krátko. Niekto umrie, chudáčisko, je na pravde Božej a notár, ktorý ho ani v živote nevidel, ani o ňom nepočul, ani nevie, kto to bol, len keď zúraduje dva-tri papiere, ak dostane 2 % z jeho pozostalosti. Ako, ako filozoficky to nesedí. Viete, že čo on má čo brať z jeho pozostalosti 2 %! Ako tá základná konštrukcia nesedí. My poďme hovoriť o odmene notára. To je v poriadku. Notár za svoju robotu má mať odmenu, hej, to nikto nespochybňuje. Ale prečo by notárova odmena mala súvisieť alebo mala by tvoriť určitý podiel pozostalosti? To je, príde mi morbídne. To mi príde naozaj že až morbídne, hej. A takto je to upravené, hej. V našich zákonoch je to tak upravené a paradoxne, že pri tých nižších pozostalostiach je ten podiel najvyšší. On sa tu dynamicky znižuje, hej, ale pri tých nízkych pozostalostiach dosahuje až 2 % z tej pozostalosti, čo mi príde nenáležité. Chápete? Prečo by mal notár si zobrať 2 % z pozostalosti niekoho, kto umrie, a v živote ho nevidel. Filozoficky mi poraďte, že prečo by to tak malo byť. Pri vyšších sa to mierne znižuje, a to je zaujímavé, lebo tu môžeme na tomto krásne vydokladovať, že ako sa tvoria zákony, v prospech koho. Čiže u biednych ľudí, keď umrú, tak 2 % a u bohatých, všimnite si, je stanovená horná hranica, tá je, myslím, 660-tisíc eur, tak nejak je tam približne stanovené, tak tam to už nerastie. To znamená, každá pozostalosť nad 660-tisíc eur už vlastne sa nezohľadňuje, už sa, čiže zjednodušene, keď bohatý človek zomrie, tak podiel z pozostalosti je, je, sa už zastaví, je rádovo menší ako u chudobného. Podľa mňa toto tiež nesedí. Ako tento konštrukt, hej. Ako keď chcete byť spravodliví, tak keď chudobnému, keď umrie chudobný, keď chcete zobrať 2 %, tak aj bohatému, keď umrie, zoberte 2 %. Nie, to neplatí, lebo u bohatého pri 660 sa to zastaví. Ale odmietnime, odmietnime celú túto situáciu, lebo notár nemá čo mať, brať podiel z pozostalosti zomrelého. To je celé choré. Hej? Celé je to choré. A my navrhujeme, že má byť paušálna suma. Proste paušál. A paušál sa bude odvíjať od výšky pozostalosti a tam stanovuje tri jednoduché hranice, ale je tam paušál a je nižší ako teraz. Vy sa v zásade môžete pri tých bežných pozostalostiach, ktoré sú niekde do úrovne 100-tisíc eur, hej, to sú možno také, by som povedal, že plus-mínus, keď niekto zdedí, zostane po ňom byt alebo malý domček niekde tam, tak tam sa tá odmena notárovi môže vyšplhať až na 1 000 euro, niekde až viac, hej, čo je nenáležité. Čo je absolútne nenáležité k tým úkonom. Však v dnešnej dobe internetizácie tuná chlapci naši, vaši, teda zo SMER-u, vyhlásili vojnu Googlu, dneska je už všetko na webe, hej, že proste, že zisťovanie nejaké toho majetku je dneska rádovo jednoduchšie ako niekedy, keby šlo o to. A už nehovorím o tom, že táto odmena, samozrejme, nezahŕňa hotové výdavky notára. Čiže ak by aj notár mal nejaké hotové výdavky s miestnym zisťovaním pozostalosti, tak si ich, samozrejme, navýši, hej. Čiže my odmeňujeme notára za formálny úkon spísania týchto, asi tej organizácie toho konania ho odmeňujeme a motivujeme ho, aby bol, že proste kto zomrel, áá, keď zomrel on, tak tisíc eur bude. Ó, keď ten zomrel, z toho bude iba 200 eur. Teraz mi to príde ako cynické hrozne, hej. Čiže my navrhujeme návrh, že je paušál. Je paušál a je paušál. Notári plnia aj spoločenskú funkciu, hej. Proste plnia určité úlohy zverené štátom, tak nech sa páči, hej. A motivovať alebo stanoviť notársku odmenu z výšky pozostalosti zomrelého je cynický parameter a čudujem sa, že to nikoho nevyrušilo, že to v našom návrhu bolo. Čiže končím, my navrhujeme jednoduchý paušál a tá suma bude nižšia, ako je teraz. Ďakujem pekne.